Μοσχάρι γιουβέτσι (βίντεο)
Νόστιμο, αρωματικό κρέας που λιώνει στο στόμα και μελωμένο φουρνιστό κριθαράκι. Αυτό είναι το τέλειο γιουβέτσι από τον Χριστόφορο Πέσκια.
1 κιλό μοσχαρίσιο κρέας (κατά προτίμηση σπαλομίτα), σε μέτριους κύβους      , 2 μεγάλα κρεμμύδια, ψιλοκομμένα , 1 σκελίδα σκόρδο, λιωμένη , 1 φύλλο δάφνης, 250 ml κόκκινο κρασί (κατά προτίμηση Ξινόμαυρο), 800 γρ. ολόκληρα ντοματάκια κονσέρβας, ψιλοκομμένα (στην εποχή τους, θα βάλουμε 1 κιλό ντομάτες, ψιλοκομμένες) , 1 λίτρο σπιτικός ζωμός κρέατος,  270 γρ. κριθαράκι μέτριο, 1/2 μάτσο μαϊντανός, ψιλοκομμένος, 2 κουτ. σούπας ρίγανη, τριμμένη , 125 - 130  γρ. κεφαλοτύρι, τριμμένο, 100 ml ελαιόλαδο,  αλάτι, πιπέρι φρεσκοτριμμένο
Αλατίζουμε το κρέας. Σε μια μεγάλη κατσαρόλα ζεσταίνουμε το ελαιόλαδο σε μέτρια προς δυνατή φωτιά και σοτάρουμε το κρέας για 7-8 λεπτά ή μέχρι να ροδοκοκκινίσει από όλες τις πλευρές.Προσθέτουμε το κρεμμύδι και το σκόρδο και σοτάρουμε για άλλα 5 λεπτά. Περιχύνουμε με το κρασί και αφήνουμε για 2-3 λεπτά, να εξατμιστεί το αλκοόλ.Ρίχνουμε τα ντοματάκια, το φύλλο δάφνης και τον ζωμό, χαμηλώνουμε τη φωτιά και σιγοβράζουμε για περίπου 2 ώρες ή μέχρι το κρέας να μαλακώσει.Προθερμαίνουμε τον φούρνο στους 200°C.Μεταφέρουμε σε πήλινο σκεύος ή ταψί, προσθέτουμε το κριθαράκι, τον μαϊντανό και τη ρίγανη και ανακατεύουμε. Ψήνουμε για περίπου 20 λεπτά, μέχρι να φουσκώσει το κριθαράκι και να απορροφήσει τα περισσότερα υγρά. Ξεφουρνίζουμε και αφήνουμε το φαγητό να ξεκουραστεί για περίπου 20 λεπτά.Προσαρμόζουμε το αλατοπίπερο (προσοχή, το κεφαλοτύρι είναι αλμυρό) και σερβίρουμε σε πιάτα. Κάθε πιάτο το περιχύνουμε με λίγο ωμό ελαιόλαδο και πασπαλίζουμε με το τυρί.
Κριθαράκι,Μοσχάρι,Ντομάτα